গান্ধী জয়ন্তী উপলক্ষে প্ৰদৰ্শিত বাটৰ নাটেৰে মঙলবাৰে গুৱাহাটীক মুহিলে ধৰ্মীয় সংগঠন শ্ৰীমন্ত শংকৰদেৱ সংঘৰ উদ্যোগত স্থাপিত মহাপুৰুষ শ্ৰীমন্ত শংকৰদেৱ বিশ্ববিদ্যালয়ৰ শিক্ষাৰ্থীয়ে।
নীৰৱ বৰাৰ চিত্ৰাংকণৰ দৃশ্য।
অসম চৰকাৰৰ সহযোগিতাত গুৱাহাটী বাণিজ্য মহাবিদ্যালয়ৰ সন্মুখৰ পথত বিশ্ববিদ্যালয়খনৰ নীৰৱ বৰা নামৰ এজন ছাত্ৰৰ চিত্ৰাংকণ আৰু ছাত্ৰ-ছাত্ৰীৰ দল এটাৰ বাটৰ নাটে উপস্থিত লোকসকলৰ ব্যাপক সমাদৰ লাভ কৰে।
বৰাই ছবি আৰু বাকী শিক্ষাৰ্থীসকলে নাটকেৰে গান্ধী আৰু তেওঁৰ আদৰ্শ তুলি ধৰিব খোজাৰ প্ৰচেষ্টাক দৰ্শকে জাউৰি জাউৰিয়ে হাত চাপৰিৰে উৎসাহ যোগায়।
গান্ধীৰ ১৫০ সংখ্যক জন্ম জয়ন্তী উপলক্ষে অসম চৰকাৰৰ MyGov Assamৰ সহযোগিতাত এই কাৰ্য্যসূচী ৰূপায়িত কৰিছিল বিশ্ববিদ্যালয়খনৰ ছাত্ৰ-ছাত্ৰীসকলে।
প্ৰাক্তন মুখ্য মন্ত্ৰী তৰুণ গগৈৰ শাসনকালত ধৰ্মীয় সংস্থাটোৰ উদ্যোগত মহাপুৰুষ শ্ৰীমন্ত শংকৰদেৱ বিশ্ববিদ্যালয় অসম আইন XIX of ২০১৩ যোগে বিশ্ববিদ্যালয়খন প্ৰতিষ্ঠা হৈছিল।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
